Envoy Air

Envoy Air Inc., tidligere American Eagle (forandret navn i 2014) er et amerikansk flyselskap med base i Fort Worth i Texas i USA. Det er et datterselskap av, tidligere American Airlines (og er dermed også eid av AMR Corporation) som flyr på mindre, regionale ruter. Selskapet har mer enn 1600 flyvninger pr dag til 140 byer i USA, Canada, Mexico og De karibiske øyer og er med det verdens største regionale flyselskap. På samme måte som sin partner American Airlines er Envoy Air tilknyttet Oneworld alliansen og har også et samarbeid med Delta Air Lines.
Navnet American Eagle ble også brukt på et ikke-relatert selskap i perioden fra april 1980 til april 1981 av et selskap som fløy en del charterturer mens de ventet på å få tildelt konsesjon på sivile ruter. Når de fikk denne konsesjonen ble de slått konkurs før de fløy en eneste flygning på det sivile markedet.


== Historie ==
American Eagle ble grunnlagt 1. november 1984 som en sammenslåing av flere regionale selskap: Command Airways (også kalt Command Airlines), lokalisert på Dutchess County Airport i Wappinger, New York, Avair, Simmons Airlines, Wings West Airlines, Metro Airlines og Chaparral Airlines. 
På midten av 1990-tallet ble selskapet kjøpt av American Airlines, men Executive Air ble ikke innlemmet i selskapet og dette flyr enda på kontrakt for American Eagle, selv om det er et selskap som er hel-eid av American Eagle. American Eagle lanserte sin første jet service i mai 1998 fra Chicago til Cleveland, Cincinnati og Milwaukee ved å benytte et fly av typen Embraer ERJ-145. Selskapet Business Express ble kjøpt i mars 1999 og integrert i selskapet i desember 2000.
American Eagle sine ruter fra Los Angeles International Airport er et samarbeid med Continental Airlines og de har også et samarbeid med Delta Air Lines, da under navnet Delta Connection.
I 2014 fikk selskapet navnet Envoy Air.


== Ulykker ==
I 1988 kræsjet et American Eagle Metroliner i Indiana og alle 12 ombord omkom.Selskapet hadde 2 større ulykker i 1994.
I oktober kræsjet American Eagle Flight 4184, et fly av typen ATR-72, under en snøstorm i nærheten av Roselawn, Indiana og alle 68 personene ombord omkom.
I desember kræsjet et Jetstream 32 under landing på Raleigh, Nord-Carolina og 15 personer omkom.
Etter ulykken i Roselawn ble det avslørt at det var kjente problemer med ATR flytypen i kalde omgivelser. Dette kom frem i en bok av Stephen Fredrick (en whistleblower som senere ble sparket fra selskapet) med tittelen "Unheeded Warning - The Inside Story of American Eagle Flight 4184" som kom ut i juli 1996. American Eagle har etter dette faset ut bruken av ATR flyet i områder med kaldt klima, men det blir fremdeles brukt i ruter til De karibiske øyer fra Miami og San Juan på Puerto Rico, der været ikke er spesielt kaldt.9. mai 2004 krasjlandet American Eagle Flight 5401 i San Juan på Puerto Rico og sytten personer ble skadet, men ingen omkom.


== Flyplasser ==

Envoy Air har baser på følgende steder:

Fort Worth, Dallas
O'Hare, Chicago
Miami
Los Angeles
LaGuardia, New York
Logan, Boston
Lambert-Saint Louis internasjonale lufthavn
Raleigh-Durham internasjonale lufthavn
Luis Muñoz Marín internasjonale lufthavn (med Executive Air)
San JoseEnvoy Air har også en vedlikeholdsavdeling på Abilene Regional Airport i Abilene i Texas.


== Flåte ==
Pr oktober 2006 består flåten til American Eagle  av følgende fly:

130-35 Saabs kommer til flåten i 2008 for å overta for 28 som returnerers til Saab Leasing.
Pr oktober 2006 er gjennomsnittsalderen på flåten til American Eagle 5,7 år.


== Fotnoter ==


== Eksterne lenker ==
Envoy Air, hjemmesider med informasjon (Engelsk)
American Airlines hjemmesider (Engelsk)